CELEX: 32013D0718
Language: hr
Date: 2013-12-04 00:00:00
Title: 2013/718/EU: Provedbena odluka Komisije оd 4. prosinca 2013. o izmjeni Priloga I. Odluci 2004/211/EZ u pogledu unosa za Brazil na popisu trećih zemalja i njihovih dijelova iz kojih je u Uniju dopušteno uvoziti žive kopitare i sjeme, jajne stanice i zametke kopitara, o izmjeni Priloga II.D Odluci 92/260/EEZ u pogledu zahtjeva za testiranje na maleus te o izmjeni odluka 92/260/EEZ, 93/196/EEZ i 93/197/EEZ u pogledu određenih zemljopisnih naziva (priopćeno pod brojem dokumenta C(2013) 8553)  Tekst značajan za EGP

6.12.2013   
            
            
               HR
            
            
               Službeni list Europske unije
            
            
               L 326/49
            
         PROVEDBENA ODLUKA KOMISIJE
   оd 4. prosinca 2013.
   o izmjeni Priloga I. Odluci 2004/211/EZ u pogledu unosa za Brazil na popisu trećih zemalja i njihovih dijelova iz kojih je u Uniju dopušteno uvoziti žive kopitare i sjeme, jajne stanice i zametke kopitara, o izmjeni Priloga II.D Odluci 92/260/EEZ u pogledu zahtjeva za testiranje na maleus te o izmjeni odluka 92/260/EEZ, 93/196/EEZ i 93/197/EEZ u pogledu određenih zemljopisnih naziva
   (priopćeno pod brojem dokumenta C(2013) 8553)
   (Tekst značajan za EGP)
   (2013/718/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 3. točku (a),
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavci 1. i 4., članak 15. točka (a), članak 16. stavak 2. i članak 19. točke (a) i (b),
   budući da:
   
               (1)
            
            
               Direktivom 92/65/EEZ utvrđuju se uvjeti koji se primjenjuju na uvoz, među ostalim, sjemena, jajnih stanica i zametaka kopitara u Uniju. Ti uvjeti trebaju biti najmanje jednaki onima koji se primjenjuju na trgovinu među državama članicama.
            
         
               (2)
            
            
               Direktivom 2009/156/EZ utvrđuju se uvjeti zdravlja životinja za uvoz živih kopitara u Uniju. Njome je predviđeno da je uvoz kopitara u Uniju odobren samo iz trećih zemalja ili dijelova državnog područja trećih zemalja, ako se primjenjuje načelo regionalizacije, u kojima šest mjeseci nije zabilježen slučaj maleusa.
            
         
               (3)
            
            
               Odlukom Komisije 2004/211/EZ (3) uspostavlja se popis trećih zemalja ili dijelova njihova državnog područja, ako se primjenjuje načelo regionalizacije, iz kojih države članice odobravaju uvoz kopitara i sjemena, jajnih stanica i zametaka kopitara te se navode ostali uvjeti koji se primjenjuju na takav uvoz. Brazil je trenutačno uvršten u popis koji je naveden u Prilogu I. Odluci 2004/211/EZ.
            
         
               (4)
            
            
               Odlukom Komisije 92/260/EEZ (4) utvrđuju se uvjeti zdravlja životinja i pravila o veterinarskom certificiranju za privremeni ulazak registriranih konja.
            
         
               (5)
            
            
               Odlukom Komisije 93/195/EEZ (5) utvrđuju se uvjeti zdravlja životinja i pravila o veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza.
            
         
               (6)
            
            
               Odlukom Komisije 93/196/EEZ (6) utvrđuju se uvjeti zdravlja životinja i pravila o veterinarskom certificiranju za uvoz kopitara za klanje.
            
         
               (7)
            
            
               Odlukom Komisije 93/197/EEZ (7) utvrđuju se uvjeti zdravlja životinja i pravila o veterinarskom certificiranju za uvoz registriranih kopitara i kopitara za rasplod i proizvodnju.
            
         
               (8)
            
            
               Maleus se pojavljuje u dijelovima državnog područja Brazila i zbog toga je uvoz kopitara i njihova sjemena, jajnih stanica i zametaka dopušten samo iz regije BR-1 državnog područja te treće zemlje, kako je opisano u stupcu 4. Priloga I. Odluci 2004/211/EZ. Države Rio Grande do Sul, Santa Catarina, Paraná, São Paulo, Mato Grosso do Sul, Goiás, Distrito Federal, Espírito Santo, Rondônia, Mato Grosso trenutačno su uvrštene u regiju BR-1 Brazila.
            
         
               (9)
            
            
               Brazil je 18. travnja, 16. svibnja i 25. lipnja 2013. obavijestio Svjetsku organizaciju za zdravlje životinja (OIE) o potvrđenim slučajevima maleusa kod konja u državama São Paulo, Minas Gerais, Espirito Santo i Rondonia. Brazil je zbog toga prestao izdavati certifikate o zdravlju životinja u skladu s Direktivom 2009/156/EZ za cijelu skupinu federalnih država uvrštenih u regiju BR-1.
            
         
               (10)
            
            
               Brazil je 9. srpnja 2013. obavijestio Komisiju o mjerama koje su poduzete za sprečavanje prodora maleusa u područja te treće zemlje koja su navedena u Odluci 2004/211/EZ i u kojima bolest nije prisutna. Te mjere obuhvaćaju najmanje testiranje na maleus s negativnim rezultatom prije premještanja kopitara iz države u kojoj je zabilježen maleus u bilo kakvu skupinu kopitara u tim državama i u bilo koju drugu državu Brazila. Brazil je potvrdio da u državi Rio de Janeiro nije zabilježen slučaj maleusa od posljednje prijave 16. srpnja 2012.
            
         
               (11)
            
            
               Brazil je dopisom od 30. listopada 2013. izvijestio o slučaju maleusa u državi Paraná.
            
         
               (12)
            
            
               Budući da države São Paulo, Espirito Santo, Rondonia i Paraná više nisu slobodne od maleusa i da su nadležna tijela Brazila dala jamstva o nepostojanju bolesti u ostalim federalnim državama koje su trenutačno uvrštene u regiju BR-1 i u državi Rio de Janeiro, unos za tu regiju u Prilogu I. Odluci 2004/211/EZ trebalo bi izmijeniti tako da se s trenutačnog popisa izbrišu São Paulo, Espirito Santo, Rondonia i Paraná i u njega doda država Rio de Janeiro.
            
         
               (13)
            
            
               Budući da je opasnost od zaraženosti maleusom manja za registrirane konje nego za ostale kategorije kopitara, uvoz kopitara u Uniju iz Brazila treba odobriti samo za registrirane konje u skladu s odlukama 92/260/EEZ, 93/195/EEZ i 93/197/EEZ.
            
         
               (14)
            
            
               Komisija je 25. veljače 2013. objavila izvješće (8) o reviziji obavljenoj u Brazilu u listopadu 2012. u pogledu izvoza kopitara i njihovih zametnih proizvoda u Uniju. Prema tom izvješću, potrebno je obustaviti uvoz sjemena, jajnih stanica i zametaka kopitara iz Brazila dok se ne provedu i provjere preporučene korektivne mjere.
            
         
               (15)
            
            
               Brazil je u Prilogu I. Odluci 92/260/EEZ uvršten u sanitarnu skupinu D i registrirani konji namijenjeni privremenom ulasku u Uniju moraju biti u skladu sa zahtjevima o zdravlju životinja i veterinarskom certificiranju navedenima u obrascu zdravstvenog certifikata D iz Priloga II. toj Odluci. Kako bi se osiguralo da registrirani konji koji privremeno ulaze u Uniju nisu zaraženi maleusom, primjereno je u dio III. „Podaci o zdravlju” tog obrasca certifikata uključiti izjavu da je registrirani konj podvrgnut testu reakcije vezanja komplemenata za maleus i da je rezultat bio negativan uz razrijeđenost seruma 1: 10 na uzorku krvi uzetom unutar 10 dana prije otpreme u Uniju.
            
         
               (16)
            
            
               Radi jasnoće i dosljednosti zakonodavstva Unije, potrebno je izmijeniti popise zemalja navedene u dijelu III. točki (d) trećoj alineji na svim obrascima certifikata (A do E) u Prilogu II. Odluci 92/260/EEZ tako da se uvrste trenutačni zemljopisni nazivi koji su već navedeni u Prilogu I. toj Odluci.
            
         
               (17)
            
            
               Potrebno je prilagoditi bilješku 3. iz Priloga II. Odluci 93/196/EEZ tako da bude jasno da je uvoz kopitara za klanje iz Brazila u Uniju zabranjen.
            
         
               (18)
            
            
               Zbog razloga spomenutih u uvodnoj izjavi 13., u Prilogu I. Odluci 93/197/EEZ potrebno je navesti da se uvjeti povezani sa zdravljem životinja i veterinarskim certificiranjem iz Priloga II.D toj Odluci u slučaju Brazila primjenjuju samo na uvoz registriranih konja.
            
         
               (19)
            
            
               Direktive 92/260/EEZ, 93/196/EEZ, 93/197/EEZ i 2004/211/EZ stoga treba na odgovarajući način izmijeniti.
            
         
               (20)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog II. Odluci 92/260/EEZ mijenja se u skladu s Prilogom I. ovoj Odluci.
   Članak 2.
   Prilog II. Odluci 93/196/EEZ mijenja se u skladu s Prilogom II. ovoj Odluci.
   Članak 3.
   Prilog I. Odluci 93/197/EEZ mijenja se u skladu s Prilogom III. ovoj Odluci.
   Članak 4.
   Prilog I. Odluci 2004/211/EZ mijenja se u skladu s Prilogom IV. ovoj Odluci.
   Članak 5.
   Ova je Odluka upućena državama članicama.
   
      Sastavljeno u Bruxellesu 4. prosinca 2013.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 268, 14.9.1992., str. 54.
   
      (2)  SL L 192, 23.7.2010., str. 1.
   
      (3)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
   
      (4)  Odluka Komisije 92/260/EEZ od 10. travnja 1992. o uvjetima zdravlja životinja i veterinarskom certificiranju za privremeni ulazak registriranih konja (SL L 130, 15.5.1992., str. 67.).
   
      (5)  Odluka Komisije 93/195/EEZ od 2. veljače 1993. o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (SL L 86, 6.4.1993., str. 1.).
   
      (6)  Odluka Komisije 93/196/EEZ od 5. veljače 1993. o uvjetima zdravlja životinja i veterinarskom certificiranju za uvoz kopitara za klanje (SL L 86, 6.4.1993., str. 7.).
   
      (7)  Odluka Komisije 93/197/EEZ od 5. veljače 1993. o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju (SL L 86, 6.4.1993., str. 16.).
   
      (8)  Izvješće o reviziji 2012-6398, dostupno na: http://ec.europa.eu/food/fvo/rep_details_en.cfm?rep_id=3022
   
      PRILOG I.
      Prilog II. Odluci 92/260/EEZ mijenja se kako slijedi:
      
                  1.
               
               
                  u obrascu zdravstvenog certifikata A, u točki (d) dijela III., treća alineja zamjenjuje se sljedećom:
                  
                              „—
                           
                           
                              Ujedinjeni Arapski Emirati, Australija, Bjelarus, Kanada, Švicarska, Grenland, Hong Kong, Island, Japan, Republika Koreja, Crna Gora, bivša jugoslavenska republika Makedonija, Makao, Malezija (poluotok), Norveška, Novi Zeland, Srbija, Rusija (1), Singapur, Tajland, Ukrajina, Sjedinjene Američke Države”;
                           
                        
            
                  2.
               
               
                  u obrascu zdravstvenog certifikata B, u točki (d) dijela III., treća alineja zamjenjuje se sljedećom:
                  
                              „—
                           
                           
                              Ujedinjeni Arapski Emirati, Australija, Bjelarus, Kanada, Švicarska, Grenland, Hong Kong, Island, Japan, Republika Koreja, Crna Gora, bivša jugoslavenska republika Makedonija, Makao, Malezija (poluotok), Norveška, Novi Zeland, Srbija, Rusija (1), Singapur, Tajland, Ukrajina, Sjedinjene Američke Države”;
                           
                        
            
                  3.
               
               
                  u obrascu zdravstvenog certifikata C, u točki (d) dijela III., treća alineja zamjenjuje se sljedećom:
                  
                              „—
                           
                           
                              Ujedinjeni Arapski Emirati, Australija, Bjelarus, Kanada, Švicarska, Grenland, Hong Kong, Island, Japan, Republika Koreja, Crna Gora, bivša jugoslavenska republika Makedonija, Makao, Malezija (poluotok), Norveška, Novi Zeland, Srbija, Rusija (1), Singapur, Tajland, Ukrajina, Sjedinjene Američke Države”;
                           
                        
            
                  4.
               
               
                  u obrascu zdravstvenog certifikata D dio III. mijenja se kako slijedi:
                  
                              (a)
                           
                           
                              u točki (d) treća alineja zamjenjuje se sljedećom:
                              
                                          „—
                                       
                                       
                                          Ujedinjeni Arapski Emirati, Australija, Bjelarus, Kanada, Švicarska, Grenland, Hong Kong, Island, Japan, Republika Koreja, Crna Gora, bivša jugoslavenska republika Makedonija, Makao, Malezija (poluotok), Norveška, Novi Zeland, Srbija, Rusija (1), Singapur, Tajland, Ukrajina, Sjedinjene Američke Države”;
                                       
                                    
                        
                              (b)
                           
                           
                              dodaje se točka 1.:
                              
                                          „l. (3)
                                       
                                       
                                          Ako konj potječe iz Brazila (1), podvrgnut je testu reakcije vezanja komplemenata za maleus čiji je rezultat bio negativan uz razrijeđenost seruma 1: 10 na uzorku krvi uzetoj … (4) (5), što znači unutar 10 dana prije otpreme.”;
                                       
                                    
                        
            
                  5.
               
               
                  u obrascu zdravstvenog certifikata E, u točki (d) dijela III., treća alineja zamjenjuje se sljedećom:
                  
                              „—
                           
                           
                              Ujedinjeni Arapski Emirati, Australija, Bjelarus, Kanada, Švicarska, Grenland, Hong Kong, Island, Japan, Republika Koreja, Crna Gora, bivša jugoslavenska republika Makedonija, Makao, Malezija (poluotok), Norveška, Novi Zeland, Srbija, Rusija (1), Singapur, Tajland, Ukrajina, Sjedinjene Američke Države”.
                           
                        
            
   
      PRILOG II.
      U Prilogu II. Odluci 93/196/EEZ bilješka (3) zamjenjuje se sljedećom:
      
         
                     „(3)
                  
                  
                     sanitarne skupine u skladu s Prilogom I. Odluci Komisije 2004/211/EZ:
                     
                                 Skupina A
                              
                              
                                 Švicarska (CH), Grenland (GL), Island (IS)
                              
                           
                                 Skupina B
                              
                              
                                 Australija (AU), Bjelarus (BY), Crna Gora (ME), bivša jugoslavenska republika Makedonija (MK), Novi Zeland (NZ), Srbija (RS), Rusija (1) (RU), Ukrajina (UA)
                              
                           
                                 Skupina C
                              
                              
                                 Kanada (CA), Sjedinjene Američke Države (US)
                              
                           
                                 Skupina D
                              
                              
                                 Argentina (AR), Čile (CL), Paragvaj (PY), Urugvaj (UY)
                              
                           
                                 Skupina E
                              
                              
                                 Alžir (DZ), Izrael (IL), Maroko (MA), Tunis (TN)”
                              
                           
               
   
   
      PRILOG III.
      U Prilogu I. Odluci 93/197/EEZ tekst koji se odnosi na „Sanitarnu skupinu D” zamjenjuje se sljedećim:
      
         „Sanitarna skupina D
            (1)
         
         Argentina (AR), Barbados(3) (BB), Bermuda(3) (BM), Bolivija(3) (BO), Brazil(2)(3) (BR), Čile (CL), Kuba(3) (CU), Jamajka(3) (JM), Meksiko(2) (MX), Peru(2)(3) (PE), Paragvaj (PY), Urugvaj (UY)”.
      
   
   
      PRILOG IV.
      U Prilogu I. Odluci 2004/211/EZ unos za Brazil zamjenjuje se sljedećim:
      
         
                     „BR
                  
                  
                     Brazil
                  
                  
                     BR-0
                  
                  
                     Cijela zemlja
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     BR-1
                  
                  
                     Države:
                     Države Rio Grande do Sul, Santa Catarina, Mato Grosso do Sul, Goiás, Distrito Federal, Rio de Janeiro, Mato Grosso
                  
                  
                     D
                  
                  
                     X
                  
                  
                     X
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —”